nibzard/narodne-novine-full-text-markdown huggingface dataset:
### NN 131/2020 (27.11.2020.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

2506

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 24. studenoga 2020. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. siječnja 2021. do 31. ožujka 2021., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju [kn/kWh] | | |
| ENJT | ENVT | ENNT |
| Visoki napon | | – | 0,5584 | 0,3285 |
| Srednji napon | | – | 0,5422 | 0,3190 |
| Niski napon | Plavi | 0,5291 | – | – |
| Bijeli | – | 0,6082 | 0,3578 |
| Crveni | – | 0,5299 | 0,3117 |
| Žuti (javna rasvjeta) | 0,4141 | – | – |

Tarifne stavke nakon dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | | – | 0,6346 | 0,3733 |
| Srednji napon | | – | 0,6162 | 0,3624 |
| Niski napon | Plavi | 0,6013 | – | – |
| Bijeli | – | 0,6911 | 0,4065 |
| Crveni | – | 0,6022 | 0,3542 |
| Žuti (javna rasvjeta) | 0,4706 | – | – |

II.

Ova Odluka objavit će se u »Narodnim novinama«, a stupa na snagu 1. siječnja 2021.

Klasa: 310-35/20-01/27

Urbroj: 371-06-20-4

Zagreb, 24. studenoga 2020.

Predsjednik
 Upravnog vijeća
 Tomislav Jureković, dipl. ing., v. r.
### NN 131/2020 (27.11.2020.), Odluka o usklađivanju prihodovnog cenzusa za ostvarivanje prava na plaćanje premije dopunskog zdravstvenog osiguranja u 2021. godini

Hrvatski zavod za zdravstveno osiguranje

2505

Na osnovi članka 14.b stavka 5. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10. i 53/20.) i članka 24. točke 13. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 12. izvanrednoj sjednici održanoj 26. studenoga 2020. godine donijelo je

ODLUKU

O USKLAĐIVANJU PRIHODOVNOG CENZUSA ZA OSTVARIVANJE PRAVA NA PLAĆANJE PREMIJE DOPUNSKOG ZDRAVSTVENOG OSIGURANJA U 2021. GODINI

I.

Ovom odlukom utvrđuje se prihodovni cenzus za ostvarivanje prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na plaćanje premije dopunskoga zdravstvenog osiguranja iz državnog proračuna u 2021. godini.

II.

Prihodovni cenzus utvrđen u članku 14.b stavcima 1. i 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10. i 53/20.) usklađuje se s promjenama prosječnog indeksa potrošačkih cijena i promjenama prosječne bruto plaće zaposlenih u Republici Hrvatskoj u 2020. godini.

Temeljem usklađenja iz stavka 1. ove točke pravo na plaćanje premije dopunskoga zdravstvenog osiguranja iz državnog proračuna u 2021. godini ostvaruju:

– osigurane osobe Zavoda ako im ukupan prihod u prethodnoj kalendarskoj godini, iskazan po članu obitelji, mjesečno nije veći od 1.600,12 kuna.

– osigurane osobe Zavoda – samci ako im prihod u prethodnoj kalendarskoj godini nije veći od 2.047,20 kuna.

III.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/20-01/287
 Urbroj: 338-01-01-20-01
 Zagreb, 26. studenoga 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 131/2020 (27.11.2020.), Pravilnik o izmjenama i dopunama Pravilnika o dodjeli adresa i brojeva

Hrvatska regulatorna agencija za mrežne djelatnosti

2507

Na temelju članka 12. stavka 1. točke 1., članka 70. stavka 9. i članka 78.a. stavka 4. Zakona o elektroničkim komunikacijama (»Narodne novine«, br. 73/08, 90/11, 133/12, 80/13, 71/14 i 72/17) Vijeće Hrvatske regulatorne agencije za mrežne djelatnosti donosi

PRAVILNIK

O IZMJENAMA I DOPUNAMA PRAVILNIKA O DODJELI ADRESA I BROJEVA

Članak 1.

U članku 5. Pravilnika o dodjeli adresa i brojeva (»Narodne novine« broj 85/12, 67/13 i 129/15; dalje: Pravilnik), stavak 4. mijenja se i glasi:

»Za M2M usluge i usluge u pokretnoj elektroničkoj komunikacijskoj mreži operator može podnijeti Zahtjev za primarnu dodjelu nezemljopisnih brojeva u sljedećim blokovima brojeva:

− 10.000,

− 100.000,

− 1.000.000,

− 10.000.000 brojeva.«

Članak 2.

U članku 5. dodaje se novi stavak 6., koji glasi:

»(6) Agencija dodjeljuje kod za oznaku mreže (NetID) na temelju zahtjeva operatora za pojedinačnom dodjelom koda za oznaku mreže (NetID).«

Članak 3.

U članku 12., stavak 1. mijenja se i glasi:

»(1) Brojevi 116XXX su šesteroznamenkasti harmonizirani europski kratki brojevi namijenjeni za govorne usluge te za SMS/MMS usluge koji se dodjeljuju za pružanje usluga od društvenog značaja s posebnom socijalnom osjetljivosti.«

Članak 4.

Ovaj Pravilnik o izmjenama i dopunama Pravilnika o dodjeli adresa i brojeva objavit će se u »Narodnim novinama« i stupa na snagu 1. siječnja 2021.

Klasa: 011-02/20-02/12
 Urbroj: 376-05-4-20-2
 Zagreb, 26. studenoga 2020.

Predsjednik Vijeća
 Tonko Obuljen, v. r.
### NN 131/2020 (27.11.2020.), Odluka o izmjeni i dopuni Odluke o porezima Grada Imotskog

Grad Imotski

2503

Na temelju članka 20. stavka 1. i članka 42. Zakona o lokalnim porezima (»Narodne novine«, broj 15/16, 101/17) i članka 31. Statuta Grada Imotskog (»Službeni glasnik Grada Imotskog« 2/09, 1/13, 4/13, 5/16 – pročišćeni tekst, 2/17 – ispravak, 3/18) Gradsko vijeće Grada Imotskog na svojoj XVIII. sjednici održanoj 16. studenoga 2020. godine donosi

ODLUKU

O IZMJENI I DOPUNI ODLUKE O POREZIMA GRADA IMOTSKOG

Članak 1.

U Odluci o porezima Grada Imotskog (»Službeni glasnik Grada Imotskog« br. 3/17, 4/17) u članku 2., točka 5. briše se.

Članak 2.

Članak 5. mijenja se i glasi: Prirez porezu na dohodak plaća se po stopi od 6 % od utvrđene osnovice iz članka 4. ove Odluke.

Članak 3.

Briše se odjeljak 5. porez na nekretnine, članak 22.

Članak 4.

Briše se članak 25.

Članak 5.

Dosadašnji članci 23. i 24. postaju članci 22. i 23., a članci 26. i 27. postaju članci 24. i 25.

Članka 6.

Ova Odluka objavit će se u »Narodnim novinama« i »Službenom glasniku Grada Imotskog«, a stupa na snagu osmoga dana od dana objave u »Službenom glasniku Grada Imotskog«, osim odredbi o prirezu porezu na dohodak koje stupaju na snagu prvoga dana u mjesecu nakon mjeseca u kojem su objavljen u »Narodnim novinama«.

Klasa: 400-01/20-01/04

Urbroj: 2129/01-01-20-01

Imotski, 16. studenoga 2020.

Predsjednik
 Gradskog vijeća
 dr. sc. Perica Tucak, v. r.
### NN 131/2020 (27.11.2020.), Pravilnik o izmjeni Pravilnika o dozvolama u prijevozu tereta

MINISTARSTVO MORA, PROMETA I INFRASTRUKTURE

2492

Na temelju članka 82. stavka 7., članka 83. stavka 2. i članka 84. stavka 2. Zakona o prijevozu u cestovnom prometu (»Narodne novine«, br. 41/18 i 98/19) ministar mora, prometa i infrastrukture donosi

PRAVILNIK

O IZMJENI PRAVILNIKA O DOZVOLAMA U PRIJEVOZU TERETA

Članak 1.

U Pravilniku o dozvolama u prijevozu tereta (»Narodne novine«, broj 57/18), u članku 12. stavku 1. podstavak 1. mijenja se i glasi:

»1. najmanje jedno Euro 6 teretno motorno vozilo za jednu CEMT dozvolu koja vrijedi na teritoriju Austrije«

Stavak 2. mijenja se i glasi:

»2. Mjerilo iz stavka 1. podstavka 4. ovoga članka ne odnosi se na raspodjelu CEMT dozvola iz stavka 1. podstavka 3. te na pravne slijednike prijevoznika.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa:011-02/20-20-03/77

Urbroj: 530-08-01-2-2-20-1

Zagreb, 30. listopada 2020.

Ministar
 Oleg Butković, v. r.
### NN 131/2020 (27.11.2020.), Uredba o dopuni Uredbe o određivanju štićenih osoba, objekata i prostora te provođenju njihove zaštite i osiguranja

VLADA REPUBLIKE HRVATSKE

2490

Na temelju članka 47. stavka 2. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06 – ispravak) i članka 43. Zakona o sigurnosnim provjerama (»Narodne novine«, br. 85/08 i 86/12), Vlada Republike Hrvatske je na sjednici održanoj 26. studenoga 2020. donijela

UREDBU

O DOPUNI UREDBE O ODREĐIVANJU ŠTIĆENIH OSOBA, OBJEKATA I PROSTORA TE PROVOĐENJU NJIHOVE ZAŠTITE I OSIGURANJA

Članak 1.

U Uredbi o određivanju štićenih osoba, objekata i prostora te provođenju njihove zaštite i osiguranja (»Narodne novine«, br. 46/13, 103/14 – Odluka Ustavnog suda Republike Hrvatske, 151/14, 10/16 i 99/16) u članku 15. stavku 2. iza podstavka 3. dodaje se novi podstavak 4. koji glasi:

» – prostor u neposrednom okruženju sjedišta Hrvatskoga sabora i Vlade Republike Hrvatske, i to: 1,2 metra od vanjskog ruba objekta Hrvatskoga sabora sa sjeverne, istočne i južne strane; 1,2 metra od vanjskog ruba objekta Vlade Republike Hrvatske sa sjeverne i zapadne strane; prostor Trga sv. Marka između istočne strane objekta Vlade Republike Hrvatske, zapadne strane objekta Hrvatskoga sabora te sjevernog i južnog kolnika na Trgu sv. Marka; Freudenreichova ulica i dio južnog kolnika Trga sv. Marka od Freudenreichove ulice do Ćirilometodske ulice«.

Dosadašnji podstavci 4. do 6. postaju podstavci 5. do 7.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-03/88

Urbroj: 50301-29/09-20-2

Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 131/2020 (27.11.2020.), Odluka o davanju suglasnosti na Odluku Županijske skupštine Primorsko-goranske županije o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

2491

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 26. studenoga 2020. donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku Županijske skupštine Primor­sko-goranske županije o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klasa: 021-04/20-01/6, urbroj: 2170/1-01-01/5-20-6, koju je donijela Županijska skupština Primorsko-goranske županije na sjednici održanoj 16. srpnja 2020., a kojom se utvrđuje obuhvat lučkog područja u lukama otvorenim za javni promet županijskog i lokalnog značaja na području Primorsko-goranske županije.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/418

Urbroj: 50301-05/20-20-2

Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 131/2020 (27.11.2020.), Odluka o izmjeni Odluke o uvođenju nužnih epidemioloških mjera za područje Grada Bjelovara

STOŽER CIVILNE ZAŠTITE REPUBLIKE HRVATSKE

2494

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 26. studenoga 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA BJELOVARA

I.

Na prijedlog Stožera civilne zaštite Bjelovarsko-bilogorske županije o uvođenju nužnih epidemioloških mjera za područje Grada Bjelovara (»Narodne novine« broj 125/20), točka IV. mijenja se i glasi:

»Nužne epidemiološke mjere iz ove Odluke određuju se u trajanju do 12. prosinca 2020. godine.«

II.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7

Urbroj: 511-01-300-20-233

Zagreb, 26. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o izmjeni Odluke o uvođenju nužnih epidemioloških mjera za područje Bjelovarsko-bilogorske županije

Stožer civilne zaštite Republike Hrvatske

2493

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 26. studenoga 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE BJELOVARSKO-BILOGORSKE ŽUPANIJE

I.

Na prijedlog Stožera civilne zaštite Bjelovarsko-bilogorske županije o uvođenju nužnih epidemioloških mjera za područje Bjelovarsko-bilogorske županije (»Narodne novine« broj 125/20 ) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 12. prosinca 2020. godine«.

II.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7
 Urbroj: 511-01-300-20-232
 Zagreb, 26. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o izmjeni i dopuni Odluke o uvođenju nužnih epidemioloških mjera za područje Grada Grubišnog Polja

STOŽER CIVILNE ZAŠTITE REPUBLIKE HRVATSKE

2495

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 26. studenoga 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA GRUBIŠNOG POLJA

I.

Na prijedlog Stožera civilne zaštite Bjelovarsko-bilogorske županije o uvođenju nužnih epidemioloških mjera za područje Grada Grubišnog Polja (»Narodne novine« broj 127/20) u točki II. u podstavku 6. briše se točka i dodaje se podstavak 7. koji glasi:

»preporuka da se sjednice skupština udruga i vijeća održavaju putem videokonferencija ili drugih tehnologija za održavanje sastanaka na daljinu.«

II.

Točka III. mijenja se i glasi:

»Nužne epidemiološke mjere iz točke II. ove Odluke određuju se u trajanju do 12. prosinca 2020. godine«.

III.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7

Urbroj: 511-01-300-20-234

Zagreb, 26. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

2497

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. studenoga 2020. godine, donosi

ODLUKU

O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

Pružatelji usluga javnog prijevoza putnika obvezni su, radi sprječavanja širenja bolesti COVID-19, javni prijevoz organizirati sukladno ovoj Odluci te općim i posebnim preporukama i uputama koje Hrvatski zavod za javno zdravstvo objavljuje na svojim mrežnim stranicama.

II.

Pružatelji usluga u javnom prijevozu putnika obvezni su prijevoz obavljati na način da u prijevoznim sredstvima bude popunjeno najviše 40 % raspoloživih mjesta, a na prijevoznim sredstvima su obvezni jasno istaknuti najveći dopušteni broj putnika koji smije biti u prijevoznom sredstvu (autobusu, tramvajskim kolima, željezničkom vagonu, trajektu, katamaranu i sl.).

III.

Vozači, ostali zaposlenici u prijevoznim sredstvima javnog prijevoza putnika i putnici u javnom prijevozu obvezni su za vrijeme boravka u prijevoznom sredstvu koristiti medicinske maske ili maske za lice na ispravan način te se pridržavati općih protuepidemijskih mjera i posebnih preporuka i uputa Hrvatskog zavoda za javno zdravstvo koje se odnose na vožnju javnim prometom.

Putniku koji nema medicinsku masku ili masku za lice pružatelj usluga javnog prijevoza ne smije dopustiti ulazak u prijevozno sredstvo, odnosno vozač ne smije započeti vožnju ukoliko se u prijevoznom sredstvu nalaze putnici bez medicinske maske ili maske za lice.

IV.

Kontrolu provedbe ove Odluke provodit će inspektori Ministarstva mora, prometa i infrastrukture, inspektori Ravnateljstva civilne zaštite, inspektori Državnog inspektorata i policijski službenici.

V.

Nužne epidemiološke mjere iz ove Odluke određuju se u trajanju do 21. prosinca 2020. godine.

VI.

Stupanjem na snagu ove Odluke prestaje važiti Odluka o načinu organizacije javnog prometa za vrijeme trajanja proglašene epidemije bolesti COVID-19 (»Narodne novine« broj 69/20 i 73/20).

VII.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7

Urbroj: 511-01-300-236

Zagreb, 27. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o izmjeni Odluke o uvođenju nužne epidemiološke mjere zabrane posjete korisnicima domova za starije i nemoćne osobe te korisnicima drugih ustanova koje pružaju uslugu smještaja u sustavu socijalne skrbi na području Zadarske županije

STOŽER CIVILNE ZAŠTITE REPUBLIKE HRVATSKE

2500

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 27. studenoga 2020. godine, donosi

ODLUKU

O IZMJENI ODLUKE O UVOĐENJU NUŽNE EPIDEMIOLOŠKE MJERE ZABRANE POSJETE KORISNICIMA DOMOVA ZA STARIJE I NEMOĆNE OSOBE TE KORISNICIMA DRUGIH USTANOVA KOJE PRUŽAJU USLUGU SMJEŠTAJA U SUSTAVU SOCIJALNE SKRBI NA PODRUČJU ZADARSKE ŽUPANIJE

I.

Na prijedlog Stožera civilne zaštite Zadarske županije u Odluci o uvođenju nužne epidemiološke mjere zabrane posjeta korisnicima domova za starije i nemoćne osobe te korisnicima drugih ustanova koje pružaju uslugu smještaja u sustavu socijalne skrbi na području Zadarske županije (»Narodne novine« broj 120/20 ) točka II. mijenja se i glasi:

»Nužna epidemiološka mjera iz ove Odluke određuje se u trajanju do 31. prosinca 2020. godine«.

II.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7
 Urbroj: 511-01-300-20-239
 Zagreb, 27. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o izmjeni Odluke o uvođenju nužnih epidemioloških mjera za područje Karlovačke županije

STOŽER CIVILNE ZAŠTITE REPUBLIKE HRVATSKE

2499

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 27. studenoga 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KARLOVAČKE ŽUPANIJE

I.

Na prijedlog Stožera civilne zaštite Karlovačke županije u Odluci o uvođenju nužnih epidemioloških mjera za područje Karlovačke županije (»Narodne novine«, broj 121/20) točka III. mijenja se i glasi:

»Nužne epidemiološke mjere iz ove Odluke određuju se u trajanju do 31. prosinca 2020. godine.«

II.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7

Urbroj: 511-01-300-20-238

Zagreb, 27. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o izmjenama i dopuni Odluke o uvođenju nužnih epidemioloških mjera za područje Grada Zagreba

STOŽER CIVILNE ZAŠTITE REPUBLIKE HRVATSKE

2498

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 27. studenoga 2020. godine, donosi

ODLUKU

O IZMJENAMA I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA ZAGREBA

I.

Na prijedlog Stožera civilne zaštite Grada Zagreba u Odluci o uvođenju nužnih epidemioloških mjera za područje Grada Zagreba (»Narodne novine« broj 113/20 i 119/20), u točki I. briše se zarez i riječi: »u trajanju do 30. studenoga 2020. godine«.

II.

U točki II. stavku 1. podstavak 12. briše se.

Dosadašnji podstavak 13. postaje podstavak 12.

U stavku 2. riječi: »,12. i 13.« zamjenjuju se riječima: »i 12.«.

III.

Iza točke III. dodaje se točka III.a koja glasi:

»III.a

Nužne epidemiološke mjere iz ove Odluke određuju se u trajanju do 31. prosinca 2020. godine.«

IV.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7
 Urbroj: 511-01-300-20-237
 Zagreb, 27. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o izmjenama Odluke o uvođenju nužnih epidemioloških mjera za područje Brodsko-posavske županije

STOŽER CIVILNE ZAŠTITE REPUBLIKE HRVATSKE

2502

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 27. studenoga 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije u Odluci o uvođenju nužnih epidemioloških mjera za područje Brodsko-posavske županije (»Narodne novine«, 119/20 i 127/20) točka II. mijenja se i glasi:

»Nužne epidemiološke mjere iz točke I. ove Odluke su:

– organizatori svih javnih događanja i okupljanja koja su dopuštena obvezni su provoditi pojačani nadzor pridržavanja propisanih epidemioloških mjera

– na profesionalnim umjetničkim izvedbama i programima te kinoprojekcijama može biti prisutno najviše 50 osoba uz strogo pridržavanje svih propisanih epidemioloških mjera i posebnih preporuka i uputa Hrvatskog zavoda za javno zdravstvo

– zabranjuju se posjeti korisnicima pružatelja socijalne usluge smještaja za starije i nemoćne osobe te druge odrasle osobe (domovi za stare i nemoćne osobe, udomiteljske obitelji i druge ustanove socijalne skrbi)

– zabranjuju se izlasci korisnika izvan prostora objekata i dvorišta pružatelja usluga smještaja starijih i nemoćnih osoba, osim ako je izlazak uvjetovan medicinskim razlozima ili drugim opravdanim razlozima kada odluku o tome donosi ravnatelj ili druga ovlaštena osoba

– preporuka da se posjete djeci u udomiteljskim obiteljima smanje na najmanju moguću mjeru te da udomitelji maloljetne djece omoguće češće kontakte roditelja s maloljetnom djecom putem neizravnih oblika komunikacije, osim u slučajevima koji su definirani sudskim odlukama gdje je preporuka da se susreti održavaju sukladno sudskim odlukama, ali uz strogo pridržavanje svih epidemioloških mjera i posebnih preporuka i uputa Hrvatskog zavoda za javno zdravstvo

– preporuka da se privatna okupljanja ne održavaju

– preporuka jedinicama lokalne samouprave s područja Brodsko-posavske županije da obustave iznajmljivanje i drugo korištenje društvenih domova u svojem vlasništvu za sve vrste okupljanja.

II.

Točka III. mijenja se i glasi:

»Nužne epidemiološke mjere iz ove Odluke određuju se u trajanju do 31. prosinca 2020. godine.

III.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7

Urbroj: 511-01-300-20-241

Zagreb, 27. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 131/2020 (27.11.2020.), Odluka o uvođenju nužnih epidemioloških mjera za područje Šibensko-kninske županije

STOŽER CIVILNE ZAŠTITE REPUBLIKE HRVATSKE

2501

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 27. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije uvode se nužne epidemiološke mjere za područje Šibensko-kninske županije.

II.

Nužne epidemiološke mjere iz točke I. ove Odluke su:

– zabranjuju se posjeti korisnicima ustanova socijalne skrbi koje pružaju usluge smještaja

– zabranjuju se izlasci korisnika ustanova socijalne skrbi koje pružaju usluge smještaja izvan prostora objekta i dvorišta ustanova socijalne skrbi, osim ako je izlazak uvjetovan medicinskim razlozima

– preporuka da se privatna okupljanja ne održavaju, a ako se održavaju da se ograniče na što manji broj povezanih kućanstava

– preporuka da se sjednice predstavničkih tijela jedinica lokalne i područne (regionalne) samouprave održavaju putem videokonferencija ili drugih tehnologija za održavanje sastanaka na daljinu.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 31. prosinca 2020. godine.

V.

Danom stupanja na snagu ove Odluke prestaje važiti Odluka o uvođenju nužnih epidemioloških mjera za područje Šibensko-kninske županije (»Narodne novine« broj 107/20, 112/20, 115/20 i 123/20).

VI.

Ova Odluka objavit će se u »Narodnim novinama«, a stupa na snagu 28. studenoga 2020. godine.

Klasa: 810-06/20-01/7

Urbroj: 511-01-300-20-240

Zagreb, 27. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 132/2020 (30.11.2020.), Pravilnik o izmjenama Pravilnika o redovitom doprinosu članova, načinu raspolaganja sredstvima i financijskim izvještajima Fonda za zaštitu ulagatelja

HRVATSKA AGENCIJA ZA NADZOR FINANCIJSKIH USLUGA

2513

Na temelju članka 273. stavka 5. i članka 280. stavka 8. Zakona o tržištu kapitala (»Narodne novine« broj 65/18 i 17/20), te članka 264. stavka 7. Zakona o tržištu kapitala i članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga je, na sjednici Upravnog vijeća održanoj 26. studenoga 2020. godine donijela

PRAVILNIK

O IZMJENAMA PRAVILNIKA O REDOVITOM DOPRINOSU ČLANOVA, NAČINU RASPOLAGANJA SREDSTVIMA I FINANCIJSKIM IZVJEŠTAJIMA FONDA ZA ZAŠTITU ULAGATELJA

Članak 1.

U Pravilniku o redovitom doprinosu članova, načinu raspolaganja sredstvima i financijskim izvještajima (»Narodne novine« broj 66/2019) u članku 2. točki 1. iza broja 18 dodaju se riječi i oznaka »i 17/20«.

Članak 2.

U članku 10. stavak 4. se briše, a dosadašnji stavak 5. postaje stavak 4.

Članak 3.

U članku 12. stavku 2. riječi »od 15 dana od dana zaprimanja revizorskog izvješća, a najkasnije u roku« brišu se.

U stavku 5. riječi »revizorskim izvješćem te« brišu se.

Završne odredbe

Članak 4.

Ovaj Pravilnik stupa na snagu osmoga dana od dana objave u »Narodnim novinama«, a na godišnje financijske izvještaje se prvi put primjenjuje sa stanjem na dan 31. prosinca 2020. godine.

Klasa: 011-02/20-01/02

Urbroj: 326-01-70-72-20-11

Zagreb, 26. studenoga 2020.

Predsjednik
 Upravnog vijeća
 dr. sc. Ante Žigman, v. r.
### NN 132/2020 (30.11.2020.), Ispravak Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

NARODNE NOVINE

2518

Nakon uspoređivanja s izvornim tekstom Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja, koja je objavljena u »Narodnim novinama« broj 131 od 27. srpnja 2020., utvrđena je tiskarska pogreška te se daje

ISPRAVAK

ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine«, broj 131/20) u točki III. stavku 2. riječi koje glase: »podstavka 9. stavka 1. ove točke« trebaju glasiti: »podstavka 10. stavka 1. ove točke«.

Urbroj: 50501-5/2-20-01
 Zagreb, 30. studenoga 2020.

Glavna urednica
 Zdenka Pogarčić, v. r.
### NN 133/2020 (2.12.2020.), Odluka o privremenom ukidanju obveze plaćanja članarine

Hrvatska gospodarska komora

2549

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na izvanrednoj sjednici dana 27. studenoga 2020. donosi

ODLUKU

O PRIVREMENOM UKIDANJU OBVEZE
 PLAĆANJA ČLANARINE

Članak 1.

Ovom Odlukom, uslijed epidemije bolesti COVID-19 uzrokovane SARS-CoV-2 virusom, sukladno novom paketu mjera za suzbijanje zaraze koje se primjenjuju od dana 28. studenoga 2020., privremeno se ukida obveza plaćanja članarine za djelatnosti iz Priloga I., koji čini sastavni dio ove Odluke.

Članak 2.

Ovom Odlukom privremeno se do roka njezinoga važenja stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove odluke.

Članak 3.

Ova Odluka stupa na snagu danom objave u »Narodnim novinama«, a primjenjuje se od 1. studenoga 2020. godine i vrijedi do 31. prosinca 2020. godine.

Klasa: 023-02/20-01/7
 Urbroj: 311-02-00-00/090-20-1
 Zagreb, 27. studenoga 2020.

Predsjednik
 dr. sc. Luka Burilović, v. r.

PRILOG I.

H4931 Gradski i prigradski prijevoz

H4939 Ostali kopneni prijevoz putnika (d.n.)

I5610 Djelatnosti restorana i ostalih objekata za pripremu i usluživanje hrane

I5629 Ostale djelatnosti pripreme i usluživanja hrane

I5630 Djelatnosti pripreme i usluživanja pića

J5914 Djelatnosti prikazivanja filmova

N8230 Organizacija sastanaka i poslovnih sajmova

P8551 Obrazovanje i poučavanje u području sporta i rekreacije

P8552 Obrazovanje i poučavanje u području kulture

R9001 Izvođačka djelatnost

R9002 Pomoćne djelatnosti u izvođačkoj umjetnosti

R9003 Umjetničko stvaralaštvo

R9004 Rad umjetničkih objekata

R9200 Djelatnosti kockanja i klađenja

R9311 Rad sportskih objekata

R9312 Djelatnosti sportskih klubova

R9313 Fitness centri

R9319 Ostale sportske djelatnosti

R9321 Djelatnosti zabavnih i tematskih parkova

R9329 Ostale zabavne i rekreacijske djelatnosti
### NN 133/2020 (2.12.2020.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

Hrvatski sabor

2519

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 25. studenoga 2020.

Klasa: 011-01/20-01/99

Urbroj: 71-10-01/1-20-2

Zagreb, 27. studenoga 2020.

Predsjednik
 Republike Hrvatske
 Zoran Milanović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor, u razdoblju:

– od 15. prosinca 2020. do 15. siječnja 2021. i

– od 15. srpnja 2021. do 15. rujna 2021.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim donošenja ili izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor.

Članak 3.

Vlada Republike Hrvatske na svakoj će sjednici Hrvatskoga sabora podnijeti izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora odnosno na prvom zasjedanju novoizabranog Hrvatskoga sabora podnijeti izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 118/19.) koje vrijede na dan stupanja na snagu ovoga Zakona ostaju na snazi, a najdulje do 30. studenoga 2021.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 118/19.).

Članak 6.

Ovaj Zakon objavit će se u »Narodnim novinama«, a stupa na snagu 10. prosinca 2020.

Klasa: 022-03/20-01/90

Zagreb, 25. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o porezima Grada Kraljevice

Grad Kraljevica

2548

Na temelju članka 42. stavak 1. Zakona o lokalnim porezima (»Narodne novine« broj 115/16 i 101/17) i članka 30. stavka 1. podstavka 24. Statuta Grada Kraljevice (»Službene novine Grada Kraljevice« 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20 i 4/20 – pročišćeni tekst), Gradsko vijeće Grada Kraljevice, na sjednici održanoj 20. studenoga 2020. godine, donijelo je

ODLUKU

O POREZIMA GRADA KRALJEVICE

I. OPĆA ODREDBA

Članak 1.

Ovom se Odlukom utvrđuju vrste poreza te stopa i visina poreza koji pripadaju Gradu Kraljevici (u daljnjem tekstu: Grad).

II. VRSTE POREZA

Članak 2.

Gradski porezi jesu:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Visina stope prireza porezu na dohodak na području Grada iznosi 5%.

2. Porez na potrošnju

Članak 4.

Visina stope poreza na potrošnju iznosi 3%.

3. Porez na kuće za odmor

Članak 5.

Porez na kuće za odmor plaća se u iznosu od 15,00 kuna po četvornom metru korisne površine kuće za odmor za naselja Bakarac, Kraljevica i Šmrika, godišnje za svaku kalendarsku godinu.

Porez na kuće za odmor plaća se u iznosu od 12,00 kuna po četvornom metru korisne površine kuće za odmor za naselja Križišće, Veli Dol i Mali Dol, godišnje za svaku kalendarsku godinu.

III. NADLEŽNOST

Članak 6.

Poslove u svezi s utvrđivanjem i naplatom poreza iz članka 2. stavka 1. točke 2. i 3. ove Odluke obavljat će Grad – Upravni odjel za financije, lokalnu samoupravu i EU fondove.

IV. PRIJELAZNE I ZAVRŠNE ODREDBE

Članak 7.

Ova Odluka stupa na snagu 1. siječnja 2021. godine, osim članka 3. Odluke kojim je propisana visina stope prireza porezu na dohodak.

Odredba članka 3. Odluke stupa na snagu i primjenjuje se od prvoga dana u mjesecu nakon mjeseca u kojem je predmetna odluka objavljena u »Narodnim novinama«.

Članak 8.

Stupanjem na snagu ove Odluke, stavlja se izvan snage Odluka o porezima Grada Kraljevice (»Službene novine Grada Kraljevice« broj 2/17 i 7/17).

Stupanjem na snagu članka 3. Odluke, stavlja se izvan snage Odluka o prirezu poreza na dohodak Grada Kraljevice (»Narodne novine« broj 25/17, »Službene novine Grada Kraljevice« broj 2/17).

Članak 9.

Ova Odluka objavit će se u »Narodnim novinama« i »Službenim novinama Grada Kraljevice«.

Klasa: 410-01/20-01/4
 Urbroj: 2170/08-05-20-2
 Kraljevica, 20. studenoga 2020.

GRADSKO VIJEĆE GRADA KRALJEVICE

Predsjednik
 Vesna Špalj, v. r.
### NN 133/2020 (2.12.2020.), Pravilnik o izmjenama Pravilnika o visini i načinu plaćanja naknade za mjeriteljske poslove koje obavlja Državni zavod za mjeriteljstvo ili ovlašteno tijelo

DRŽAVNI ZAVOD ZA MJERITELJSTVO

2546

Na temelju članka 47. stavka 4. Zakona o mjeriteljstvu (»Narodne novine«, broj 74/14 i 111/18) glavna ravnateljica Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O VISINI I NAČINU PLAĆANJA NAKNADE ZA MJERITELJSKE POSLOVE KOJE OBAVLJA DRŽAVNI ZAVOD ZA MJERITELJSTVO ILI OVLAŠTENO TIJELO

Članak 1.

U Pravilniku o visini i načinu plaćanja naknade za mjeriteljske poslove koje obavlja Državni zavod za mjeriteljstvo ili ovlašteno tijelo (»Narodne novine«, broj 121/14 i 66/18) u članku 7. stavak 2. mijenja se i glasi:

»(2) U postupku izvanrednog ispitivanja mjerila i postupku službenog mjerenja podnositelj zahtjeva plaća naknadu za troškove ispitivanja u iznosu od 200,00 kuna po započetom radnom satu i druge troškove prema ovom Pravilniku.«.

Stavak 3. mijenja se i glasi:

»(3) U postupku ispitivanja pretpakovina i boca kao mjernih spremnika podnositelj zahtjeva plaća naknadu za troškove ispitivanja od 200,00 kuna po započetom radnom satu i druge troškove prema ovom Pravilniku.«.

Stavak 4. mijenja se i glasi:

»(4) U postupku ispitivanja tipa mjerila podnositelj zahtjeva plaća naknadu za troškove ispitivanja u iznosu od 200,00 kuna po započetom radnom satu i druge troškove prema ovom Pravilniku.«.

Članak 2.

U članku 9. stavku 2. riječi: »u visini od 15 %« zamjenjuju se riječima: »u visini od 10 %«.

U stavku 3. riječi: » u visini od 10 %« zamjenjuju se riječima: » u visini od 5 %«.

Članak 3.

Ovaj Pravilnik objavit će se u »Narodnim novinama«, a stupa na snagu 1. siječnja 2021. godine.

Klasa: 011-02/20-02/04

Urbroj: 558-02/1-20-1

Zagreb, 27. studenoga 2020.

Glavna ravnateljica
 Brankica Novosel, v. r.
### NN 133/2020 (2.12.2020.), Pravilnik o izmjenama Pravilnika o uvjetima i načinu polaganja ispita za ovlaštenog mjeritelja i ovlaštenog servisera te obliku i sadržaju službene iskaznice ovlaštenog mjeritelja i ovlaštenog servisera

DRŽAVNI ZAVOD ZA MJERITELJSTVO

2547

Na temelju članka 13. stavka 4. i članka 14. stavka 3. Zakona o mjeriteljstvu (»Narodne novine«, broj 74/14 i 111/18) glavna ravnateljica Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O UVJETIMA I NAČINU POLAGANJA ISPITA ZA OVLAŠTENOG MJERITELJA I OVLAŠTENOG SERVISERA TE OBLIKU I SADRŽAJU SLUŽBENE ISKAZNICE OVLAŠTENOG MJERITELJA I OVLAŠTENOG SERVISERA

Članak 1.

U Pravilniku o uvjetima i načinu polaganja ispita za ovlaštenog mjeritelja i ovlaštenog servisera te obliku i sadržaju službene iskaznice ovlaštenog mjeritelja i ovlaštenog servisera (»Narodne novine«, broj 80/17) u članku 9. stavak 3. mijenja se i glasi:

»(3) Troškovi polaganja Ispita iznose 350,00 kuna.«.

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2021. godine.

Klasa: 011-02/20-02/05

Urbroj: 558-02/1-20-1

Zagreb, 27. studenoga 2020.

Glavna ravnateljica
 Brankica Novosel, v. r.
### NN 133/2020 (2.12.2020.), Odluka o razrješenju članice i izboru člana Odbora za zakonodavstvo Hrvatskoga sabora

HRVATSKI SABOR

2528

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 27. studenoga 2020. donio je

ODLUKU

O RAZRJEŠENJU ČLANICE I IZBORU ČLANA ODBORA ZA ZAKONODAVSTVO HRVATSKOGA SABORA

I.

Razrješuje se članica Odbora za zakonodavstvo Hrvatskoga sabora VESNA NAĐ.

II.

Za člana Odbora za zakonodavstvo Hrvatskoga sabora bira se DOMAGOJ PRICA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/67

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o razrješenju i izboru članice Odbora za Europske poslove Hrvatskoga sabora

HRVATSKI SABOR

2529

Na temelju članka 81. Ustava Republike Hrvatske i članaka 46. i 65. Poslovnika Hrvatskoga sabora, Hrvatski sabor na sjednici 27. studenoga 2020. donio je

ODLUKU

O RAZRJEŠENJU I IZBORU ČLANICE ODBORA ZA EUROPSKE POSLOVE HRVATSKOGA SABORA

I.

Razrješuje se članica Odbora za europske poslove Hrvatskoga sabora SABINA GLASOVAC.

II.

Za članicu Odbora za europske poslove Hrvatskoga sabora bira se IVANA POSAVEC KRIVEC.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/69

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o izboru člana i prestanku mandata člana Odbora za obranu Hrvatskoga sabora

HRVATSKI SABOR

2530

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 27. studenoga 2020. donio je

ODLUKU

O IZBORU ČLANA I PRESTANKU MANDATA ČLANA ODBORA ZA OBRANU HRVATSKOGA SABORA

I.

Za člana Odbora za obranu Hrvatskoga sabora bira se NIKŠA VUKAS.

II.

Dana 14. listopada 2020. dužnost člana Odbora za obranu Hrvatskoga sabora prestao je obnašati dr. sc. RAJKO OSTOJIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/70

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o razrješenju i izboru člana Odbora za pravosuđe Hrvatskoga sabora

HRVATSKI SABOR

2531

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 27. studenoga 2020. donio je

ODLUKU

O RAZRJEŠENJU I IZBORU ČLANA ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora PEĐA GRBIN.

II.

Za člana Odbora za pravosuđe Hrvatskoga sabora bira se
 DOMAGOJ PRICA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/66

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o izboru članice i prestanku mandata člana Odbora za obrazovanje, znanost i kulturu Hrvatskoga sabora

HRVATSKI SABOR

2532

Na temelju članka 81. Ustava Republike Hrvatske i članaka 46. i 98. Poslovnika Hrvatskoga sabora, Hrvatski sabor na sjednici 27. studenoga 2020. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Za članicu Odbora za obrazovanje, znanost i kulturu Hrvatskoga sabora bira se SANJA RADOLOVIĆ.

II.

Dana 14. listopada 2020. dužnost člana Odbora za obrazovanje, znanost i kulturu Hrvatskoga sabora prestao je obnašati dr. sc. RAJKO OSTOJIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/71

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o razrješenju i izboru članice Odbora za ravnopravnost spolova Hrvatskoga sabora

HRVATSKI SABOR

2533

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 27. studenoga 2020. donio je

ODLUKU

O RAZRJEŠENJU I IZBORU ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se članica Odbora za ravnopravnost spolova Hrvatskoga sabora SABINA GLASOVAC.

II.

Za članicu Odbora za ravnopravnost spolova Hrvatskoga sabora bira se VESNA NAĐ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/68

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda

HRVATSKI SABOR

2527

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 27. studenoga 2020. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJAMA POTPORE MIRU UJEDINJENIH NARODA

I.

Pripadnici Oružanih snaga Republike Hrvatske u 2021. i 2022. upućuju se, uz mogućnost rotacije, u operacije potpore miru Ujedinjenih naroda:

– u Indiju i Pakistan (UNMOGIP) – do devet pripadnika

– u Zapadnu Saharu (MINURSO) – do pet pripadnika

– u Libanon (UNIFIL) – do tri pripadnika.

II.

Izvješće o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/138

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.